**Kúpna zmluva**

uzatvorená v súlade s ust. § 409 a nasl. zákona č. 513/1991 Zb. Obchodný zákonník

 (ďalej len ako „**Zmluva**“ v príslušnom gramatickom tvare) medzi

**Kupujúci**

**SAD Prievidza a.s.,** sídlo: Ciglianska cesta 1, Prievidza 971 36, zastúpená Ing. Michal Danko, generálny riaditeľ a člen predstavenstva a Ing. Juraj Kusy, člen predstavenstva, IČO: 36 324 043, DIČ: 2020078940, IČ DPH: SK2020078940, bankové spojenie: .........................., číslo účtu (IBAN): ......................... (ďalej len ako „**Objednávateľ**“ alebo „**Kupujúci**“ „v príslušnom gramatickom tvare)

a

**Predávajúci**

**/XXXXX/**, sídlo: **/XXXXX/** zastúpenie: **/XXXXX/** zápis: **/XXXXX/** IČO: **/XXXXX/** IČ DPH: **/XXXXX/** DIČ: **/XXXXX/** bankové spojenie: **/XXXXX/** číslo účtu (IBAN): **SKXX XXXX XXXX XXXX XXXX XXXX**

(ďalej len ako „**Predávajúci**“ v príslušnom gramatickom tvare)

(Kupujúci a Predávajúci spolu ďalej len ako „**Zmluvné strany**“ v príslušnom gramatickom tvare alebo každá samostatne len ako „**Zmluvná strana**“)

 **Preambula**

1. Táto zmluva sa uzatvára na základe výsledku obchodnej verejnej súťaže, ktorej predmetom je „Nákup elektrobusov a nabíjacích staníc“ a ktoré bolo vyhlásená (ďalej len ako „OVS“).
2. Nevyhnutným predpokladom k čerpaniu /plneniu podľa tejto zmluvy je platná a účinná Zmluva o poskytnutí nenávratného finančného príspevku č. ...................\* v znení jej neskorších dodatkov (ďalej len ako „Zmluva o NFP“), uzavretá medzi poskytovateľom pomoci, ktorým je Ministerstvo investícií, regionálneho rozvoja a informatizácie SR, a kupujúcim, a to na základe jeho Žiadosti o nenávratný finančný príspevok (ďalej len ako „ŽoNFP“).
3. Nákup tovaru, definovaného v Čl. 2 tejto zmluvy bude spolufinancovaný z nenávratného finančného príspevku, ktorého podmienky čerpania sú upravené v Zmluve o NFP, uzatvorenej medzi objednávateľom a Ministerstvom investícií, regionálneho rozvoja a informatizácie Slovenskej republiky (ďalej len „Poskytovateľ“) v rámci operačného programu Slovensko, Priorita: Fond na spravodlivú transformáciu, Špecifický cieľ: Umožnenie regiónom a ľuďom riešiť dôsledky v sociálnej, hospodárskej a environmentálnej oblasti, ako aj v oblasti zamestnanosti spôsobené transformáciou smerom k energetickým a klimatickým cieľom Únie na rok 2030 a k dosiahnutiu cieľa klimaticky neutrálneho hospodárstva Únie do roku 2050 na základe Parížskej dohody.

# Článok I Predmet Zmluvy

1. Predmetom tejto Zmluvy je vymedzenie právnych vzťahov medzi Zmluvnými stranami a úprava vybraných práv a povinností Zmluvných strán v súvislosti s predajom a kúpou tovaru podľa článku II a Prílohy č. 1 Opis predmetu zákazky (ďalej len ako „**Príloha č. 1**“ v príslušnom gramatickom tvare) tejto Zmluvy v súlade s podmienkami Kupujúceho v OVS, najmä:
	1. záväzok Predávajúceho dodať Kupujúcemu tovar podľa článku II tejto Zmluvy, previesť na Kupujúceho vlastnícke právo k tovaru podľa článku II tejto Zmluvy,
	2. záväzok Kupujúceho tovar podľa článku II tejto Zmluvy prevziať a zaplatiť Predávajúcemu kúpnu cenu podľa článku III tejto Zmluvy.
2. Tie práva a povinnosti, ktoré nie sú výslovne upravené touto Zmluvou sa spravujú príslušnými ustanoveniami zákona č. 513/1991 Zb. Obchodný zákonník (ďalej len ako „**ObZ**“), zákonom č. 40/1964 Zb. Občiansky zákonník (ďalej len ako „**OZ**“), ako aj inými všeobecne záväznými právnymi predpismi.

# Článok II Tovar

1. Pre účely tejto Zmluvy sa pod pojmom Tovar rozumie 10 kusov elektrobusov špecifikovaných v Prílohe č. 1, ktorá tvorí neoddeliteľnú súčasť tejto Zmluvy a to vrátane všetkej právnymi predpismi požadovanej povinnej výbavy, dokumentácie a softwarovej výbavy (ďalej len ako „**Tovar**“ v príslušnom gramatickom tvare).
2. Predávajúci je povinný dodať Kupujúcemu Tovar v stave nového, nepoužívaného kusu bez faktických a právnych vád.
3. Predávajúci sa zaväzuje dodať Tovar spôsobilý na výkon mestskej hromadnej dopravy (Tovar musí mať potvrdenie o schválení na prevádzku na pozemných komunikáciách), najmä, nie však výlučne, v zmysle:
	1. zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov,
	2. zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v zmene neskorších predpisov,
	3. nariadenia vlády Slovenskej republiky č. 349/2009 Z.z. z 8. júla 2009 o najväčších prípustných rozmeroch vozidiel a jazdných súprav, najväčších prípustných hmotnostiach vozidiel a jazdných súprav, ďalších technických požiadavkách na vozidlá a jazdné súpravy v súvislosti s hmotnosťami a rozmermi a o označovaní vozidiel a jazdných súprav;
	4. všetkých príslušných osobitných predpisov Európskej únie, najmä, nie však výlučne, musia byť na Tovaroch inštalované všetky nové zariadenia ADAS (Advanced Driver Assistance Systems) spĺňajúce požiadavky nariadení GSR (General Safety Regulation),
	5. vrátane povinnej výbavy v rozsahu a forme určenom príslušnými všeobecne záväznými právnymi Slovenskej republiky predpismi v čase dodania Tovaru.
4. Predávajúci sa zaväzuje dodať Tovar v súlade s certifikátom SORT 2 alebo iným platným certifikátom objektívne preukazujúcim priemernú spotrebu elektrickej energie na 100 km, ktorý Predávajúci predložil v rámci jeho ponuky v OVS.
5. Predávajúci sa zaväzuje, že dodá Tovar, ktorého technická životnosť je min. 10 rokov.
6. Súčasťou dodania Tovaru bude aj servisné a kompletné diagnostické vybavenie, vrátane softvéru potrebného pre diagnostiku motora, trakčnej výzbroje, nabíjacích zariadení, ako aj všetkých súčastí vozidla, vrátane ich bezplatnej aktualizácie licencie po dobu garantovanej životnosti elektrobusov.

# Článok III Dodacie podmienky

1. Predávajúci dodá Tovar Kupujúcemu vo vlastnom mene, na vlastnú zodpovednosť a v súlade s touto Zmluvou. Predávajúci sa zaväzuje, že dodaný Tovar bude nový, nepoužitý, neopotrebovaný a bez právnych a faktických vád.
2. Kupujúci v nasledovnej tabuľke uvádza celkový počet elektrobusov, ktoré plánuje objednať ihneď po uzavretí tejto Zmluvy:

|  |  |
| --- | --- |
| **Tovar** | **Počet kusov s plánovaným objednaním ihneď**  |
| Elektrobus  | 10 ks |

1. Predávajúci je povinný dodať Tovar v lehote do 14 mesiacov odo dňa účinnosti zmluvy.
2. Predávajúci je povinný informovať Kupujúceho bez zbytočného odkladu o skutočnosti, že bude v omeškaní s dodaním Tovaru.
3. Miestom dodania Tovaru je sídlo Kupujúceho, ak nebolo Zmluvnými stranami vopred dohodnuté inak.
4. Predávajúci je povinný oznámiť Kupujúcemu pripravenosť Tovaru na odovzdanie. Termín dodania Tovaru je predmetom dohody Zmluvných strán.
5. Tovar sa považuje za dodaný okamihom jeho prevzatia Kupujúcim a podpísania dodacieho listu oboma Zmluvnými stranami, v ktorom bude výslovne uvedené, že Tovar nevykazuje vady. Týmto okamihom nadobúda Kupujúci vlastnícke právo k Tovaru a zároveň na neho prechádza nebezpečenstvo škody na Tovare.
6. Obsahom alebo prílohou dodacieho listu podľa článku III ods. 9 bude:
	1. Dodané množstvo a identifikácia Tovaru
	2. Osvedčenie o evidencii vozidla v slovenskom jazyku
	3. Servisná (záručná) knižka k Tovaru
	4. Návod na obsluhu a údržbu v slovenskom/českom jazyku pre Tovar vrátane zásad bezpečnosti práce pri ich prevádzkovaní, opravách a údržbe
	5. Katalógy náhradných dielov v elektronickej podobe pre Tovar
	6. Písomné poučenie o spôsobe vykonávania servisných prehliadok, vrátane rozsahu a bližšieho popisu servisných činností počas predpokladanej výkonovej a časovej doby životnosti pre každú samostatne funkčnú časť Tovaru podľa odporúčaní ich výrobcov
	7. Záznam o zaškolení obsluhy
	8. COC List (certificate of comformity)
	9. CEMT (pre emisnú normu euro 6 a vyššie)
	10. Predpokladaný časový rozsah predpísaných servisných úkonov, spôsob vykonania servisných úkonov – v sídle Kupujúceho, resp. v sídle servisného strediska autorizovaného servisu určeného Predávajúcim a pod.
	11. Čitateľné mená a priezviská a podpisy povereného odovzdávajúcej osoby a preberajúcej osoby
	12. Pečiatka a dátum prevzatia Tovaru kupujúcim.
7. Tovar vykazuje vady, ak kvalitatívne alebo kvantitatívne nezodpovedá tejto Zmluve, Objednávke alebo iným záväzným pokynom a výslovným požiadavkám Kupujúceho.
8. Kupujúci je oprávnený odoprieť prevzatie Tovaru v prípade, že má Tovar vady alebo Tovar nespĺňa technickú špecifikáciu podľa Prílohy č. 1 tejto Zmluvy alebo Predávajúci neodovzdá Kupujúcemu všetku technickú dokumentáciu, ktorá sa vzťahuje na Tovar.
9. V prípade, ak Tovar vykazuje vady, ktoré nebránia jeho riadnemu používaniu, Kupujúci je oprávnený Tovar prevziať a uviesť zistené vady v dodacom liste, pričom Predávajúci je povinný vady uvedené v dodacom liste odstrániť v lehote určenej Kupujúcim. Ustanovenie článku III ods. 8 sa použije primerane.
10. Ak nastane situácia podľa článku III ods. 12 tejto Zmluvy, po úplnom odstránení vád podpíšu Zmluvné strany dodací list, v ktorom bude výslovne uvedené, že Tovar nevykazuje vady.
11. Vlastnícke právo k Tovaru, jeho príslušenstvu a súčastiam ako aj nebezpečenstvo škody na Tovare prechádza na Kupujúceho momentom prevzatia Tovaru od Predávajúceho. Momentom prevzatia Tovaru udeľuje Predávajúci Kupujúcemu nevýhradnú, časovo, vecne a mieste neohraničenú licenciu na používanie softwaru nevyhnutného pre riadne používanie Tovaru v súlade s jeho účelom (napr. palubný počítač, softvér detekcie poruchy) v zmysle zákona č. 185/2015 Z. z. Autorský zákon.

# Článok IV Cena

1. Celková cena za kúpu a prevádzku Tovaru počas doby záruky(ďalej len ako „**Cena**“ v príslušnom gramatickom tvare) je stanovená dohodou Zmluvných strán, v súlade so zákonom č. 18/1996 Z. z. o cenách v znení neskorších predpisov, podľa Cenovej ponuky, ktorý tvorí Prílohu č. 2 tejto Zmluvy v zmysle víťaznej ponuky Predávajúceho v OVS.
2. Zmluvné strany sa dohodli, že:
	1. celková Kúpna cena za Tovar (za všetok Kupujúcim objednaný a Predávajúcim dodaný Tovar) je ................. EUR bez DPH, slovom: **......................... euro a ......... centov/**, bez dane z pridanou hodnotou
	2. celková cena za Výkon garančných prehliadok Tovaru počas záručnej doby je ................. EUR bez DPH, slovom: **......................... euro a ......... centov/**, bez dane z pridanou hodnotou.
3. Zmluvné strany berú na vedomie, že v Cene sú zahnuté všetky náklady Predávajúceho, ktoré mu vzniknú v súvislosti s touto Zmluvou (vrátane nákladov na osadenie odbavovacích zariadení (montáž + materiál), nákladov na garančné prehliadky počas záručnej doby a materiál použitý pri garančných prehliadkach počas trvania záručnej doby, náklady na dopravu na miesto odovzdania, atd.) a to vrátane primeraného zisku.
4. Kupujúci poskytuje preddavky za Tovar podľa tejto Zmluvy do výške 10% z kúpnej ceny.
5. Právo na zaplatenie Kúpnej ceny za Tovar vzniká Predávajúcemu, ktorý je oprávnený vystaviť faktúru na Kúpnu cenu za Tovar po riadnom dodaní Tovaru Kupujúcemu podľa tejto Zmluvy, odovzdaní všetkej technickej dokumentácie, ktorá sa vzťahuje na Tovar, po prevzatí Tovaru Kupujúcim a po podpísaní dodacieho listu Kupujúcim, v ktorom bude výslovne uvedené, že tovar nevykazuje vady. Právo na zaplatenie ceny za výkon garančnej prehliadky vzniká po vykonaní každej garančnej prehliadky na Tovare a odovzdaní Kupujúcemu súvisiacej dokumentácie, v ktorej je popísaný rozsah a obsah reálne vykonanej garančnej prehliadky.
6. Predávajúci je povinný vystaviť faktúru s uvedením jednotkových cien Tovaru v súlade so zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov a doručiť ju Kupujúcemu na adresu jeho sídla uvedenú v záhlaví tejto Zmluvy.
7. Splatnosť faktúry je 60 dní odo dňa jej preukázateľného doručenia Kupujúcemu.
8. V prípade, ak doručená faktúra nebude obsahovať náležitosti stanovené touto Zmluvou alebo zákonom, resp. bude obsahovať iné nezrovnalosti, je Kupujúci oprávnený v lehote splatnosti vrátiť ju s pripomienkami Predávajúcemu na prepracovanie. Nová lehota splatnosti faktúry začne plynúť odo dňa doručenia novej/opravenej faktúry Kupujúcemu.
9. Kupujúci je povinný fakturovanú Kúpnu cenu zaplatiť, a to bezhotovostným prevodom na bankový účet Predávajúceho uvedený v záhlaví tejto zmluvy. Zmenu čísla bankového účtu je Predávajúci povinný písomne oznámiť Kupujúcemu. Povinnosť Kupujúceho zaplatiť Kúpnu cenu je splnená odpísaním Kúpnej ceny z jeho účtu.
10. Túto zmluvu je možné v prípade zvýšenia nákladov Predávajúceho z dôvodov vyplývajúcich z legislatívnych zmien v priebehu platnosti tejto Zmluvy (napr. zvýšenie dane z pridanej hodnoty a pod.) realizovať zmenu tejto Zmluvy počas jej trvania bez potreby nového výberového konania. Zmena tejto Zmluvy bude v takom prípade matematicky presne zodpovedať legislatívnej zmene (napr. zvýšenie dane z pridanej hodnoty o percentuálny bod bude znamenať zvýšenie dane pridanej hodnoty o rovnakú sumu aj v tejto Zmluve).
11. Zmluvné strany sa zároveň dohodli, že ak výrobca niektorého z Tovarov uvedie počas platnosti tejto Zmluvy na trh aktualizovanú verziu Tovaru, ktorá sa nebude typovým označením zhodovať s Tovarom ponúknutým v OVS , ale ktorá bude spĺňať všetky požiadavky na Tovar, Predávajúci je oprávnený dodať aktualizovanú verziu Tovaru len s predchádzajúcim súhlasom Kupujúceho. Zmluvné strany v takom prípade prikročia k uzavretiu písomného dodatku k tejto Zmluve a k aktualizácii prílohy č. 2 Zmluvy.

# Článok V Ďalšie povinnosti Zmluvných strán

1. Predávajúci je povinný dodať Kupujúcemu Tovar v lehote podľa článku III ods. 4 tejto Zmluvy, v rozsahu a špecifikácii podľa Prílohy č. 1 tejto Zmluvy, a odovzdať Kupujúcemu všetky doklady, ktoré sa k Tovaru vzťahujú (napr. záručné listy, protokoly, technickú dokumentáciu a pod.), resp. iné doklady, ktoré sú nevyhnutné na riadne užívanie Tovaru, alebo ktorými je Kupujúci, ako vlastník Tovaru povinný disponovať v zmysle zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.
2. Predávajúci zodpovedá za kompletnosť, kvalitu a množstvo dodaného Tovaru podľa tejto Zmluvy, pričom Tovar musí byť kvalitatívne na úrovni prezentovanej Predávajúcim v OVS v pozícii uchádzača.
3. Predávajúci sa zaväzuje poskytnúť Kupujúcim určeným osobám jedenkrát ročne školenie v trvaní 8 hodín, po absolvovaní ktorého budú Kupujúcim poverené osoby schopné obsluhovať Tovar, vykonávať základné servisné úkony, vykonaním ktorých nebudú porušené záručné podmienky s prihliadnutím na bezpečnosť a ochranu zdravia pri práci. Odmena za školenie je súčasťou Ceny.
4. Predávajúci je povinný počas trvania záručnej doby na Tovare vykonať garančné prehliadky, a to každých 12 mesiacov alebo po odjazdení výrobcom určeného ročného nábehu (nie však menej ako 30 000 km), podľa toho, ktorá skutočnosť nastane skôr. Za účelom určenia termínu garančnej prehliadky sa Kupujúci zaväzuje Predávajúcemu poskytnúť maximálnu súčinnosť pri evidenciu ročného nábehu Tovaru. Predávajúci najneskôr 5 pracovných dní pred výkonom garančnej prehliadky informuje Kupujúceho o plánovanom výkone garančnej prehliadky s presným identifikovaním Tovaru, ktorého sa výkon garančnej prehliadky bude týkať. V prípade poruchy / poškodenia častí Tovaru počas záručnej doby, ktoré podliehajú bežnému opotrebeniu pri prevádzke Tovaru (ako napríklad: brzdové obloženie, brzdové kotúče, pneumatiky, žiarovky, stierače, klinové remene, súčasti podvozku) pred predpísaným intervalom výmeny, budú tieto diely dodané a vymenené na náklady Predávajúceho. Za bežné opotrebenie sa považuje, keď bol Tovar používaný určeným spôsobom v bežných podmienkach mestskej prevádzky, pravidelne servisovaný s výmenou dielov a prevádzkových kvapalín podľa predpísaného plánu údržby (predpísaných intervalov výmeny), je v kompletnom stave a nie je po dopravnej nehode a jeho stav je možné hodnotiť ako úmerný dĺžke prevádzky Tovaru a nábehu kilometrov.
5. Predávajúci najneskôr k dodaniu prvého kusu Tovaru predloží Kupujúcemu plán údržby a zoznam náhradných dielov a spotrebného materiálu potrebných na výkon garančných prehliadok, ktoré výrobca predpisuje vymeniť v rámci plánu údržby každého Tovaru a dielov, ktoré podliehajú bežnému opotrebeniu pri prevádzke Tovaru. Súčasťou tabuľky budú aj kilometrické intervaly, v ktorých sa predpokladá výmena náhradného dielu, alebo spotrebného materiálu (t.j. Plán údržby). Položky v zozname náhradných dielov podliehajúcich bežnému opotrebovaniu pri prevádzke a kilometrické intervaly ich výmeny, musia byť výrobcom štandardizované, resp. zhodné s údajmi, ktoré Predávajúci určuje a poskytuje všetkým svojim zákazníkom.
6. V prípade, ak Predávajúci plní svoje povinnosti v priestoroch Kupujúceho, je povinný dodržiavať všetky interné predpisy Kupujúceho, ktorý je povinný o nich informovať Predávajúceho.
7. Kupujúci na vo svojom mene a na vlastné náklady dodá Predávajúcemu odbavovacie zariadenia, ktoré Predávajúci osadí na určené miesta v elektrobusoch. Náklady súvisiace s  sadením odbavovacích zariadení sú zahrnuté v Cene. Predávajúci je najneskôr do 60 dní odo dňa uzatvorenia zmluvy povinný oznámiť Predávajúcemu najneskorší termín dodania odbavovacích zariadení. V prípade, ak Kupujúci nedodá Predávajúcemu odbavovacie zariadenia v tomto termíne, Predávajúci odovzdá Tovar bez odbavovacích zariadení a Kupujúci si osadí odbavovacie zariadenia na vlastné náklady a vo svojej réžií.
8. Predávajúci prehlasuje, že je oprávnený udeliť Kupujúcemu licenciu na používanie softwaru nevyhnutného na riadne užívanie Tovaru a jeho používaním Kupujúci neporušuje ustanovenia zákona č. 185/2015 Z. z. Autorský zákon v znení neskorších predpisov.
9. Kupujúci môže kedykoľvek počas záručnej doby vykonať meranie teplotných parametrov, resp. výkonu klimatizačnej sústavy, ktoré bude prebiehať v klimatickej komore alebo v premávke, za vopred určených podmienok a za prítomnosti Predávajúceho. V prípade namerania nedostatočných hodnôt teplotných parametrov, resp. výkonu klimatizačnej sústavy s odvolaním sa na tepelný komfort, ktorý požaduje Kupujúci pre udržanie vnútornej teploty, je Predávajúci povinný zjednať nápravu na vlastné náklady. V prípade zistenia, že tento stav je zapríčinený poddimenzovaním systému klimatizácie alebo jej častí, je Predávajúci povinný zjednať nápravu na všetkých dodaných vozidlách. V prípade poruchy klimatizácie alebo systému vykurovania bude vozidlo odstavené ako nespôsobilé premávky na linkách mestskej hromadnej dopravy. V takom prípade bude Predávajúci povinný zabezpečiť dodanie náhradných dielov, prípadne vykonať opravu systému klimatizácie a vykurovania na vlastné náklady, a to do 5 pracovných dní po nahlásení reklamácie od Kupujúceho.
10. Predávajúci berie na vedomie, že Kupujúci nesmie v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „**zákon o RPVS**“) uzavrieť zmluvu s dodávateľom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Predávajúci prehlasuje, že je a počas celého trvania Zmluvy ostane zapísaný v registri partnerov verejného sektora. Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.
11. Predávajúci je povinný strpieť výkon kontroly/auditu súvisiaceho s dodávaným Tovarom kedykoľvek počas platnosti a účinnosti Zmluvy o nenávratný finančný príspevok, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

1. Poskytovateľ (uvedený v článku 1 tejto zmluvy) a ním poverené osoby,
2. Útvar vnútorného auditu Riadiaceho orgánu a nimi poverené osoby,
3. Najvyšší kontrolný úrad SR, Certifikačný orgán a nimi poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ,

Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

# Článok VI Záruka za vady

1. Predávajúci sa zaväzuje, že Tovar bude odovzdaný bez právnych alebo výrobných vád (ďalej len ako „**Záručná vada**“). Výrobnou vadou sa rozumie akákoľvek chyba alebo nedokonalosť elektroautobusu, ktorá je výsledkom výrobného procesu, vrátane, ale nie výlučne, materiálových chýb, výrobných chýb, alebo montážnych chýb na elektrickom systéme, mechanických súčastí, karosérii a exteriéru, vybavenia interiéru a iných častí Tovaru. Výrobná vada nezahŕňa vady alebo poškodenia spôsobené bežným opotrebením, nevhodným používaním alebo externými faktormi. Právnou vadou sa rozumie napríklad zaťaženie akýmkoľvek právom tretej osoby.
2. Predávajúci zodpovedá za Záručnú vadu, ktorú má Tovar v okamihu jeho dodania Kupujúcemu, aj keď sa vada stane zjavnou až po prevzatí Tovaru Kupujúcim.
3. Predávajúci poskytuje Kupujúcemu záruku na Tovar v zmysle § 429 ObZ v dĺžke trvania 5 rokov alebo min. 350 000 najazdených km, podľa toho ktorá skutočnosť nastane skôr. Predávajúci zodpovedá takisto za akúkoľvek Záručnú vadu, ktorá vznikne po prevzatí Tovaru Kupujúcim, ak je spôsobená porušením jeho zmluvných a/alebo zákonných povinností. Záručná doba sa predlžuje o dobu, počas ktorej bude predávajúci odstraňovať Záručné vady Tovaru. Záručná doba plynie pre každý kus Tovaru samostatne.
4. Nároky Kupujúceho zo Záručných vád Tovaru sa riadia touto Zmluvou a ustanoveniami § 436 a nasl. ObZ.
5. Záručná doba začína plynúť odo dňa podpísania dodacieho listu Zmluvnými stranami, v ktorom bude výslovne uvedené, že Tovar nevykazuje Záručné vady.
6. Predávajúci vykoná opravu Záručných vád bude vykonaná v súlade s podmienkami uvedenými v čl. VII. Tejto Zmluvy.
7. V prípade neodstrániteľnej Záručnej vady je Predávajúci povinný dodať Kupujúcemu do 9 mesiacov odo dňa oznámenia Záručnej vady Kupujúcim, nový Tovar rovnakej alebo lepšej špecifikácie.
8. V prípade opakovaného výskytu rovnakej Záručnej vady na aspoň 30 % dodaných Tovaroch (t.j. min. 3 elektrobusoch) počas Záručnej doby, Kupujúcemu vzniká právo požadovať hromadnú výmenu vadného dielu (nie Tovaru ako celku) za nový diel u všetkých dodaných Tovaroch, vyhovujúci prevádzkovým podmienkam Kupujúceho na náklady Predávajúceho.
9. Predávajúci je oprávnený odstrániť vadu v určených lehotách spôsobom výmeny Tovaru za iný kus s rovnakou alebo lepšou špecifikáciou a bez Záručných vád.

# Článok VII Záručné a Mimozáručné opravy

1. Oprava vád Tovaru bude vykonaná:
2. vlastnými Kapacitami Predávajúceho: Predávajúci sa zaväzuje opraviť všetky vady vlastnými kapacitami. Opravy budú vykonávané kvalifikovaným personálom a v súlade s technickými špecifikáciami a štandardmi výrobcu.
3. autorizovaným Servisom: Predávajúci môže opravu výrobnej vady zveriť autorizovanému servisnému stredisku, ktoré je oprávnené vykonávať servisné práce na Tovare, ak toto servisné stredisko Predávajúci oznámil Kupujúcemu ako subdodávateľa podieľajúceho sa na plnení tejto Zmluvy. Predávajúci zabezpečí, aby opravy boli vykonávané kvalifikovaným personálom a v súlade s technickými špecifikáciami a štandardmi výrobcu, čo na požiadanie preukáže Kupujúcemu alebo
4. autorizáciou Servisného Strediska pôsobiaceho v sídle Kupujúceho: Predávajúci môže autorizovať servisné stredisko, ktoré pôsobí v sídle Kupujúceho na vykonávanie opráv.
5. Mimozáručnou opravou sa rozumie oprava prevádzkovej vady Tovaru. Prevádzková vada Tovaru zahŕňa poškodenie Tovaru z dôsledku dopravnej nehody, poškodenie Tovaru spôsobené bežným opotrebením, nevhodným používaním alebo inými externými faktormi (ďalej len „Prevádzková vada“).
6. Kupujúci je povinný vadu Tovaru oznámiť Predávajúcemu bez zbytočného odkladu po jej zistení, elektronicky, prostredníctvom emailu na kontaktné osoby podľa tejto Zmluvy.
7. V prípade vady, ktorú nie je možné odstrániť v podmienkach Kupujúceho (poruchy/nastavenia automatických prevodoviek, motorov, elektronických systémov, náprav a pod.) je Predávajúci povinný zabezpečiť diagnostiku a následné odstránenie vád v priestoroch Predávajúceho/ním určeného servisného strediska, najneskôr do 10 (desiatich) Pracovných dní od nahlásenia vady Predávajúcemu Kupujúcim. V prípade odstraňovania vady Tovaru mimo priestorov Kupujúceho, spíšu Zmluvné strany protokol o odovzdaní Tovaru, v ktorom bude uvedený opis a stav Tovaru. Predávajúci je povinný vrátiť Tovar po odstránení vady Tovaru v stave nie horšom ako Tovar prevzal.
8. Predávajúci je povinný viesť podrobné záznamy o všetkých vykonaných opravách vrátane popisu vykonanej práce, použitých dielov a nákladov, a to v elektronickej forme (tzv. elektronická servisná knižka) osobitne vo vzťahu ku každému Tovaru. Kupujúci má právo na prístup k tejto dokumentácii a Predávajúci je povinný mu na vyžiadanie sprístupniť záznamy.
9. Predávajúci je povinný vykonávať opravy Tovaru v súlade s výrobnou dokumentáciou výrobcu (tzv. normy). V prípade nesúladu časovej hodnoty definovanej normy na výmenu niektorého z dielov, prípadne jeho opravy má Kupujúci právo požiadať Predávajúceho o prevedenie opravy v rámci tejto normy. Ak táto oprava nebude Predávajúcim vykonaná v rámci času definovaného v konkrétnej norme, Predávajúci túto normu upraví na reálnu hodnotu.
10. Predávajúci je povinný začať s odstraňovaním vady bez zbytočného odkladu, najneskôr do 24 hodín po jej písomnom oznámení Kupujúcim a odstrániť vadu v nasledovných lehotách:
	1. do 5 pracovných dní odo dňa jej oznámenia Kupujúcim v prípade vady, ktorú je možné odstrániť v priestoroch Kupujúceho a ktorých náhradné diely sú na sklade Predávajúceho resp. ním určeného autorizovaného servisu,
	2. do 10 pracovných dní odo dňa oznámenia vady Predávajúcemu Kupujúcim v prípade vady, ktorú nie je možné odstrániť vadu v priestoroch Kupujúceho alebo v prípade, ak náhradné diely nie sú na sklade Predávajúceho resp. ním určeného autorizovaného servisu,
	3. v prípade ak po dni, kedy je nahlásená porucha nasleduje deň pracovného pokoja, časový limit sa posúva na najbližší pracovný deň.
11. Predĺženie termínu a odstránenie vady je možné len po dohode medzi Predávajúcim a Kupujúcim vozidla s relevantným odôvodnením, predmetom ktorého bude objektívne preukázanie (stanoviskom výrobcu alebo autorizovaného obchodného zástupcu) oneskoreného dodania potrebných náhradných dielov a za predpokladu, že potrebné náhradné diely boli včas objednané.
12. V prípade, ak Predávajúci neodstráni vadu Tovaru v lehotách podľa tejto Zmluvy, je Kupujúci oprávnený zabezpečiť odstránenie vady Tovaru prostredníctvom tretej, výrobcom Tovaru autorizovanej osoby, pričom náklady súvisiace s takýmto spôsobom odstraňovanej vady Tovaru znáša v plnej výške Predávajúci. Predávajúci je povinný Kupujúcemu nahradiť všetky účelne vynaložené náklady spojené s odstraňovaním týchto vád, a to do 30 (tridsiatich) pracovných dní odo dňa doručenia výzvy na úhradu nákladov písomne alebo elektronicky prostredníctvom e-mailu kontaktnej osobe Predávajúceho alebo listinne doručenej do sídla Predávajúceho.
13. V prípade ak opravu bude vykonávať servisné stredisko Kupujúceho, ktoré za týmto účelom získalo autorizáciu na vykonávanie opráv Tovaru, Predávajúci je povinný dodať Kupujúcemu náhradné diely potrebné pre výkon opravy, a to v nasledovných lehotách:
	1. do 5 pracovných dní odo dňa doručenia objednávky náhradných dielov, v prípade, že ide o tovar bežne dostupný na sklade Predávajúceho;
	2. do 10 pracovných dní odo dňa doručenia objednávky náhradných dielov, v prípade, že nejde ide o tovar bežne dostupný na sklade Predávajúceho.
14. Náklady spojené s odstraňovaním Záručných vád Tovaru napr. odtiahnutie Tovaru, výjazd servisného technika, náhradné diely, znáša v celom rozsahu Predávajúci. Za týmto účelom Predávajúci ocení osobohodinu práce servisného technika a najneskôr k dodaniu prvého kusu Tovaru predloží zoznam/katalóg náhradných dielov s cenami náhradných dielov zodpovedajúcich cenám odporúčaných výrobcom. Náklady spojené s odstraňovaním Prevádzkových vád Tovaru znáša Kupujúci. Náklady na dopravu vadného Tovaru do miesta servisného strediska pri Prevádzkovej vade znáša:
	1. Kupujúci, ak miesto výkonu opravy je vzdialené od sídla Kupujúceho do 120 km;
	2. Predávajúci, ak je miesto výkonu opravy vzdialené od sídla Kupujúceho viac ako 120 km.
15. V prípade sporu o zodpovednosť za vadu sa Predávajúci zaväzuje znášať náklady za odstránenie vady. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
16. V prípade, ak Predávajúci bude vykonávať opravy Záručných vád mimo strediska / priestorov Kupujúceho, je povinný na vlastné náklady zabezpečiť prevoz/presun Tovaru (v rozsahu vadného kusu) na výkon opravy.

# Článok VIII Subdodávatelia a iné osoby

1. Kupujúci požaduje, aby Predávajúci v Zmluve uviedol údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Formulár pre oznamovanie subdodávateľov tvorí Prílohu č. 3 Zoznam subdodávateľov tejto Zmluvy.
2. Subdodávateľ môže byť nahradený len s predchádzajúcim písomným súhlasom Kupujúceho. Pred zmenou subdodávateľa predloží Predávajúci Kupujúcemu písomnú žiadosť o súhlas, ktorej prílohou budú doklady podľa ods. 1 tohto článku Zmluvy a doklady preukazujúce spôsobilosť nového subdodávateľa, ak sa uplatňuje.
3. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
4. Plnenie povinností podľa tejto Zmluvy prostredníctvom iných osôb ako osôb určených podľa tohto článku Zmluvy sa považuje za podstatné porušenie tejto Zmluvy zo strany Predávajúceho a zakladá právo Kupujúceho na okamžité odstúpenie od Zmluvy bez poskytnutia dodatočnej lehoty na nápravu.

# Článok IX Nelegálne zamestnávanie

1. Predávajúci vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
2. Predávajúci vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
3. Predávajúci sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

# Článok X Zmluvné pokuty

1. V prípade omeškania Predávajúceho s dodaním Tovaru podľa článku III ods. 5 tejto Zmluvy, je Kupujúci oprávnený účtovať Predávajúcemu zmluvnú pokutu vo výške 0,12% z Ceny za každý aj začatý deň omeškania.
2. Ak Predávajúci neukončí servisný zásah / odstránenie vady za viac ako 10 pracovných dní v zmysle čl. VII bod 7 alebo 10 tejto Zmluvy, je Kupujúci oprávnený účtovať Predávajúcemu zmluvnú pokutu:

a) v sume 200 EUR (slovom: dvesto euro) za každý deň omeškania s plnením danej zmluvnej povinnosti (aj opakovane);

b) v sume 500 EUR (slovom: päťsto euro) za každý deň omeškania s plnením danej zmluvnej povinnosti (aj opakovane), počnúc 31. dňom trvania poruchy odo dňa jej nahlásenia ;

c) v sume 1000 EUR (slovom: jedentisíc EUR) za každý deň omeškania s plnením danej zmluvnej povinnosti (a to aj opakovane), počnúc 45 dňom trvania poruchy odo dňa jej nahlásenia. Ak Predávajúci nedodá náhradný diel v lehote určenej v tejto Zmluve, Kupujúci je oprávnený účtovať Predávajúcemu zmluvnú pokutu vo výške 50% z ceny omeškaného náhradného dielu.

1. V prípade, ak Predávajúci poruší povinnosť podľa čl. II bod 4 tejto Zmluvy, Kupujúcemu vznikne nárok na zaplatenie zmluvnej pokuty vo výške 10 % z Kúpnej ceny Tovaru.
2. V prípade, ak Predávajúci poruší povinnosť podľa čl. II bod 5 tejto Zmluvy, Kupujúcemu vznikne nárok na zaplatenie zmluvnej pokuty vo výške alikvotnej čiastky z Kúpnej ceny Tovaru (t.j. 1/10 kúpnej ceny Tovaru zodpovedá 1 roku technickej životnosti Tovaru), a to za každý Tovar, ktorého technická životnosť nebude 10 rokov.
3. V prípade, ak Predávajúci nesplní povinnosť vykonania ročnej garančnej prehliadky podľa čl. 5 bod 4 tejto Zmluvy v termíne podľa Plánu údržby, Kupujúci má nárok na zaplatenie zmluvnej pokuty vo výške 100EUR/Tovar za každý deň omeškania výkonu ročnej garančnej prehliadky. Omeškaním výkonu garančnej ročnej prehliadky z dôvodu na strane Predávajúceho, nemá vplyv na záručné podmienky.
4. Ak predávajúci poruší povinnosť jemu vyplývajúcu zo zákona 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov, je Kupujúci oprávnený účtovať Predávajúcemu zmluvnú pokutu vo výške 200 EUR za každý deň nesplnenia si takejto povinnosti.
5. V prípade, ak sa ktorékoľvek z vyhlásení Predávajúceho podľa článku IX tejto Zmluvy ukáže ako nepravdivé a Kupujúcemu bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia Tovaru prostredníctvom Predávajúcim nelegálne zamestnávaných osôb, je Kupujúci oprávnený účtovať Predávajúcemu zmluvnú pokutu vo výške 130% výšky sankcie uloženej Kupujúcemu.
6. V prípade, ak Kupujúcemu vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, vznikne Kupujúcemu nárok na zmluvnú pokutu voči Predávajúcemu vo výške 130 % výšky daňovej povinnosti, ktorá takto Kupujúcemu vznikla.
7. Každá zmluvná pokuta podľa tohto článku zmluvy je splatná do 15 dní odo dňa jej uplatnenia u Predávajúceho.
8. Všetky zmluvné pokuty je Kupujúci oprávnený započítať s existujúcim alebo budúcim záväzkom voči Predávajúcemu, a to aj z iného existujúceho alebo budúceho zmluvného vzťahu.
9. Zaplatenie zmluvnej pokuty nemá vplyv na nárok Kupujúceho na náhradu škody, ktorá mu vznikla porušením zmluvnej povinnosti zo strany Predávajúceho zabezpečenej zmluvnou pokutou, a to aj v rozsahu prevyšujúcom zmluvnú pokutu.
10. Zaplatenie zmluvnej pokuty a/alebo náhrady škody nezbavuje Predávajúceho povinnosti zabezpečenej zmluvnou pokutou.
11. Sankcie za porušenie povinností Zmluvných strán budú predmetom samostatnej faktúry.

# Článok XI Zánik Zmluvy

1. Táto Zmluva zaniká splnením záväzkov Zmluvných strán, dohodou Zmluvných strán alebo odstúpením od tejto Zmluvy oprávnenou Zmluvnou stranou.
2. Kupujúci, okrem dôvodov na odstúpenie podľa ObZ, môže odstúpiť od tejto Zmluvy z nasledovných dôvodov na strane Predávajúceho:
	1. ak má akýkoľvek dodaný Tovar alebo jeho časť právne vady,
	2. ak Predávajúci nedodá Tovar v množstve, kvalite, vyhotovení a s vlastnosťami, ktoré určuje táto Zmluva,
	3. ak je Predávajúci v omeškaní s dodaním Tovaru v dohodnutom čase podľa tejto Zmluvy,
	4. ak Predávajúci neodstráni vady Tovaru ani v dodatočne poskytnutej lehote zo strany Kupujúceho; ustanovenie článku IV tejto Zmluvy nie je týmto dotknuté,
	5. ak Predávajúci poruší svoju povinnosť registrácie podľa článku V ods. 6 tejto Zmluvy,
	6. ak Predávajúci nedodrží povinnosť uvedenú v článku VII tejto Zmluvy,
	7. ak nastane situácia podľa článku XI ods. 3 tejto Zmluvy.
3. Predávajúci, okrem dôvodov na odstúpenie podľa ObZ, môže odstúpiť od tejto Zmluvy, ak je Kupujúci v omeškaní s plnením si svojich peňažných záväzkov podľa tejto Zmluvy o viac ako 30 dní.
4. Bez ohľadu na vôľu Zmluvných strán, k ukončeniu tejto Zmluvy dôjde tiež:
	1. dňom právoplatnosti rozhodnutia príslušného súdu, ktorým súd vyhlási konkurz na majetok Predávajúceho,
	2. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Predávajúceho pre nedostatok majetku,
	3. dňom právoplatnosti rozhodnutia príslušného súdu, ktorým súd povolí reštrukturalizáciu Predávajúceho,
	4. Predávajúci ako obchodná spoločnosť bude zrušený bez likvidácie alebo Predávajúci ako obchodná spoločnosť vstúpi do likvidácie,
	5. zánikom Predávajúceho bez právneho nástupcu.
5. Odstúpenie od Zmluvy je účinné dňom doručenia písomného oznámenia o odstúpení druhej Zmluvnej strane.
6. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila, sa netýka práva odstupujúcej Zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, zodpovednosti za vady a plynutia záručnej doby a ustanovení o licencii.

# Článok XII Záverečné ustanovenia

1. Táto Zmluva nadobúda platnosť dňom jej podpisu oboma Zmluvnými stranami.
2. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných číslovaných dodatkov k tejto Zmluve, podpísaných oprávnenými zástupcami Zmluvných strán.
3. Táto Zmluva sa uzatvára na dobu určitú a to na 5 rokov odo dňa dodania posledného Tovaru, nie však skôr ako do ukončenia platnosti a účinnosti Zmluvy o NFP podľa bodu 1.2.Zmluvy, okrem ustanovení zmluvy, z obsahu ktorých vyplýva iná doba platnosti a účinnosti (tzn. že tieto majú trvať aj po ukončení zmluvy).
4. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
5. Predávajúci nie je oprávnený previesť práva a povinnosti vyplývajúce z tejto Zmluvy na tretiu osobu, a ani jednostranne započítať vzájomné pohľadávky vyplývajúce z tejto Zmluvy bez predchádzajúceho písomného súhlasu Kupujúceho.
6. Akékoľvek spory a nároky vyplývajúce z tejto Zmluvy alebo s ňou súvisiace sa budú riešiť predovšetkým rokovaním a dohodou Zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto zmluvy alebo s ňou súvisiace nevyriešia dohodou, rozhodne o nich vecne a miestne príslušný súd.
7. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
8. Zmluvné strany sa dohodli, že komunikácia Zmluvných strán týkajúca sa plnenia Predmetu dohody, a to vrátane záväzných pokynov Kupujúceho, prebieha prostredníctvom zodpovedných osôb. Za prvé zodpovedné osoby sú určené:
	1. za Kupujúceho:.............................\*
	2. za Predávajúceho: **/XXXXX/**
9. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá: a) bola adresátom prevzatá dňom jej prevzatia,
	1. prevzatie bolo adresátom odmietnuté, dňom, kedy bolo prevzatie odmietnuté,
	2. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
10. Elektronická správa sa považuje za doručenú deň nasledujúci po jej odoslaní na emailovú adresu podľa článku XVI ods. 4 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.
13. Táto Zmluva je vyhotovená v 4 originálnych rovnopisoch, pričom Predávajúci dostane jedno (1) vyhotovenie a Kupujúci tri (3) vyhotovenia.
14. Neoddeliteľnou súčasťou tejto Zmluvy sú nasledovné prílohy:
	1. Príloha č. 1 – Opis predmetu zákazky,
	2. Príloha č. 2 – Cenová ponuka
	3. Príloha č. 3 – Formulár pre oznamovanie subdodávateľov.
15. Zmluvné strany vyhlasujú, že si túto Zmluvu prečítali, vzájomne vysvetlili, jej obsahu porozumeli a na znak súhlasu s ňou ju slobodne, vážne, dobrovoľne, s určitosťou, nie v tiesni a za nápadne nevýhodných podmienok vlastnoručne podpísali, a sú si plne vedomí následkov z nej vyplývajúcich.

Kupujúci Predávajúci

V Prievidzi V .................

Za Kupujúceho : Za Predávajúceho :

........................................................ ......................................................

Ing. Michal Danko XXX

predseda predstavenstva konateľ XXXXX

........................................................

Ing. Juraj Kusy

člen predstavenstva

Príloha č. 3 Zmluvy

**FORMULÁR PRE OZNÁMENIE SUBDODÁVATEĽOV**

|  |  |
| --- | --- |
| Poskytovateľ: | **Objednávateľ:** IČO: DIČ: IČ DPH:  |
| ZODPOVEDNÝ ZAMESTNANEC: | ZODPOVEDNÝ ZAMESTNANEC: |
| TELEFÓN: | TELEFÓN: |
| E-MAIL: | E-MAIL: |

V súlade s čl. VIII. Zmluvy Objednávateľ týmto odsúhlasuje navrhnutého subdodávateľa*.*

Poskytovateľ je povinný v čase podpisu zmluvy uviesť údaje **o všetkých v tom čase známych subdodávateľoch v rozsahu tejto prílohy**. Poskytovateľ za týmto účelom predkladá vyplnenú Prílohu č. 3 Zmluvy za každého subdodávateľa a Objednávateľ posudzuje navrhovaného subdodávateľa osobitne podľa podmienok uvedených v Zmluve a v tejto prílohe. Objednávateľ má právo neschváliť navrhovaného subdodávateľa najmä, ak navrhovaný subdodávateľ nespĺňa podmienky stanovené v čl. VIII. Zmluvy alebo sa daný subdodávateľ dopustil podstatného porušenia profesijných povinností, o ktorých má Objednávateľ vedomosť a ktoré narúšajú dôveru obchodno-záväzkového vzťahu so Objednávateľom, o čom bezodkladne informuje Poskytovateľa.

Poskytovateľ predkladá túto prílohu aj v prípade, ak Poskytovateľ počas trvania Zmluvy zistí potrebu plnenia časti predmetu Zmluvy subdodávateľom, ktorého Objednávateľ doposiaľ neschválil alebo zistí potrebu nahradenia už schváleného subdodávateľa novým subdodávateľom, a to v lehotách uvedených v čl. VIII. Zmluvy. Podmienky uvedené v tejto prílohe platia na všetkých subdodávateľov navrhovaných počas celého trvania zmluvy rovnako.

Subdodávateľom sa rozumie hospodársky subjekt, ktorý uzavrie alebo uzavrel s Poskytovateľom písomnú odplatnú zmluvu alebo objednávku na plnenie určitej časti plnenia Zmluvy.

**Poskytovateľ sa podpisom Zmluvy zaväzuje využívať subdodávateľov na plnenie Zmluvy za týchto podmienok:**

1. Subdodávateľ je oprávnený vykonávať navrhované plnenie:
	* Uvedenú skutočnosť subdodávateľ preukazuje platným výpisom z obchodného / živnostenského / obdobného registra a v prípade viazanej činnosti aj príslušným povolením na výkon viazanej činnosti (napr. oprávnenie na výkon viazanej činnosti, a pod).
2. Subdodávateľ má platný a aktuálny zápis v registri partnerov verejného sektora podľa osobitného predpisu[[1]](#footnote-1) v prípade, ak je subdodávateľ partnerom verejného sektora podľa osobitného predpisu.
	* Uvedenú skutočnosť subdodávateľ preukazuje platným a aktuálnym (nie starší ako 6 mesiacov) výpisom z registra partnerov verejného sektora
3. Subdodávateľ nie je v konflikte záujmov voči osobám podieľajúcom sa na realizácií výberového konania alebo voči členom štatutárneho orgánu alebo dozornej rady alebo zamestnancom Kupujúceho.

*\*Túto tabuľku Poskytovateľ vypĺňa za každého navrhnutého subdodávateľa osobitne.*

|  |
| --- |
| **Subdodávateľ č. ......**Obchodné meno:Sídlo:IČO:Registrácia:Identifikácia osoby oprávnenej konať za subdodávateľa:Meno a priezvisko: ............................................................. bydlisko: ...................................................Predmet plnenia vykonávaný subdodávateľom:Zápis v registri partnerov verejného sektora: áno č. ................................ / nie[[2]](#footnote-2)  |
| Navrhovaný subdodávateľ je: * nový subdodávateľ s plánovaným začatím poskytovania služieb ku dňu ...................
* nahrádza schváleného subdodávateľa ...................... ku dňu .................
 |
| **Povinné prílohy k návrhu subdodávateľa:** * platný výpis z obchodného registra preukazujúci oprávnenie na výkon plnenia, prípadne iné dokumenty preukazujúce výkon viazanej činnosti
* aktuálny a platný výpis z registra partnerov verejného sektora, ak je navrhovaný subdodávateľ partnerom verejného sektora podľa osobitného zákona (možné preukázať odkazom na webovú stránku registra partnerov verejného sektora)
 |
| **Dátum a miesto predloženia návrhu:** |  |
| **Za Poskytovateľa:**(pečiatka a podpis oprávneného zástupcu predkladajúceho návrh) |  |
| **Schválenie navrhovaného subdodávateľa Objednávateľom** |
| **Zodpovedná osoba schvaľujúca subdodávateľa:**(meno a priezvisko zamestnanca) |  |
| **Skutočnosti skontrolované zodpovedným zamestnancom:** |
| 1. Na základe predložených dokumentov je možné konštatovať oprávnenie subdodávateľa na výkon zodpovedajúceho plnenia.
 | ÁNO / NIE |
| 1. Na základe predloženého výpisu z registra partnerov verejného sektora alebo verejne dostupných právne záväzných informácií na webovej stránke registra partnerov verejného sektora, je možné konštatovať platnosť a aktuálnosť zápisu.
 | ÁNO / NIE |
| 1. Navrhovaný subdodávateľ nie je v konflikte záujmov.
 | ÁNO / NIE |
| Poznámky zodpovedného zamestnanca k vyhodnoteniu subdodávateľov: |
| Na základe predložených dokumentov a zistených skutočnosti zodpovedná osoba * Odsúhlasuje navrhnutého subdodávateľa
* Neodsúhlasuje navrhnutého subdodávateľa
 |
| **Skutočnosti skontrolované dňa / na mieste:**  |  |
| **Zodpovedná osoba:** (meno, priezvisko a podpis zodpovednej osoby, ktorá odsúhlasila navrhovaného subdodávateľa) |  |

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov [↑](#footnote-ref-1)
2. Nevhodné preškrtnite [↑](#footnote-ref-2)